laion/Wikipedia-Exotic huggingface dataset:
פונולוגיה יפנית

פונולוגיית השפה היפנית מכילה, על פי מרבית הניבים היפניים (אנ'), כ-15 פונמות עיצוריות, מערכת תנועות הכוללת חמש תנועות: a , e , i , o , u {\displaystyle a,e,i,o,u} , והתפלגות פונוטקטית פשוטה יחסית של פונמות, המאפשרת מספר צירופים עיצוריים (אנ'). באופן מסורתי, מתוארת הפונולוגיה היפנית כבעלת מֿוֹרוֹת (אנ'), המחולקות על פי יחידות איזוכרוניות (אנ'), כאשר משכן של כל המֿוֹרוֹת זהה. יפנית מודרנית היא שפה מוטעמת-אינטונטיבית (אנ'), כאשר הוספת אינטונציה (או אי הוספתה) במיקום שונה במילה מסוימת - עשוי לשנות את משמעותה. במילים אחרות, גובה צליל (אינטונציה) שונה משאר גבהי הצלילים במילה מסוימת - עשוי לשנות את מיקומו במילה מסוימת. שינוי מיקום גובה צליל זה זהה לשינוי ההטעמה (מיקום הטעם) בשפות אחרות, דוגמת עברית. דוגמה: המילה: "Haꜜsiɡa", אשר תעתיקה העברי הוא: "הַֿאꜜסִיגָה" (הטעם בהברה הראשונה - "מלעיל דמלעיל") - פירושה "מקלות אכילה" ביפנית. המילה: "Hasiꜜɡa", אשר תעתיקה העברי הוא: "הַאסִֿיꜜגָה" (הטעם במלעיל) - פירושה "גשר". המילה: "Hasiɡa", אשר תעתיקה העברי הוא: "הַאסִיגָה", ואשר היא בעלת גובה צליל אחיד בכל חלקיה - פירושה "קצה" ביפנית. ההסברים בערך זה, אלא אם כן מצוין אחרת - מתארים את מגוון התופעות הפונולוגיות היפניות, בהתבסס על הניב הדבור בטוקיו (אנ'), בירת יפן. יחידות איזוכרוניות משמעותן: יחידות זמן זהות, או: יחידות בעלות משך זמן זהה. בהקשר של השפה היפנית: משך זמן ההגייה של כל המֿוֹרוֹת ביפנית - זהה (אין מֿוֹרָה אחת הנהגית בזמן קצר, ומֿוֹרָה אחרת - הנהגית בזמן ארוך). לשם הידיעה, המילה "אִיזוֹכְרֿוֹנְיָה" (או "יחידה אִיזוֹכְרֿוֹנִית") מקורה ביוונית: "אִֿיזוֹ"=זהה, "כְרֿוֹנוֹ" = זמן. * המילה "אִֿיזוֹ" משמשת בעיקר בענפי מדע שונים: "אִיזוֹמֿוֹרְפִיָה" = צורה זהה, "אִיזוֹתֶֿרְמִיָה" = טמפרטורה זהה, וכדומה. * בהמשך לכך, שעון כְרוֹנוֹגְרַֿף, למשל, הוא שעון של כְרֿוֹנוֹ (זמן) ושל גרף (תצוגה גרפית); כלומר: שעון זה מציג את הזמן באופן גרפי. המילית が - ga משמשת ביפנית אינדיקציה לכך, שהמילה הכתובה (או הנאמרת) לפניה - משמשת כנושא המשפט (במקרה זה: מקלות האכילה הם נושא המשפט - במשפט שלם, שאינו קטוע, בניגוד לדוגמה זו). הדוגמה שניתנה כאן משמשת לצורך ההסבר של מושג ההטעמה האינטונטיבית בלבד, ואינה מייצגת משפט שלם תקין ביפנית. הסימון ꜜ מסמן ירידת גובה הצליל (אינטונציה) במיקום ההטעמה (מיקום שינוי האינטונציה זהה למיקום ההטעמה) של המילה. נקודה עדינה, הדורשת תשומת לב מיוחדת: יפנית אינה נחשבת שפה אינטונטיבית. משמעות הדבר היא, שאילו (במצב היפותטי) הייתה המילה "Haꜜsiɡa" נהגית דווקא "Haꜛsiɡa" (כלומר, מיקום הטעם היה נותר זהה, אך האינטונציה הייתה משתנה: במקום שהצליל יירד - הוא היה דווקא עולה) - משמעות המילה לא הייתה משתנה. מסקנה: עליית הטון או הירידה שלו בשתי המילים: "Haꜜsiɡa" ו- "Haꜛsiɡa" - אינה משנה את משמעות שתי המילים הללו. היא רק מצביעה על שימוש באותה המילה בהקשרים שונים, או בסוגי משפטים שונים (שאלה, חיווי). לפרטים ולמידע נוסף בנושא שפות אינטונטיביות, ראו: טון (בלשנות) ואינטונציה (בלשנות). במילה זו אין עליית או ירידת טונים כלשהם. על כן, (אי קיום) האינטונציה בה (במילה ספציפית זו בלבד, כאמור, יפנית אינה שפה אינטונטיבית) אכן מעניקה לה משמעות שונה משתי המילים הקודמות: "Haꜜsiɡa" ו- "Hasiꜜɡa". מכאן, שמתקיים במילה ספציפית זו בלבד - אלמנט של שפה אינטונטיבית. הגיית עיצור זה עשויה להשתנות במקצת בין הניבים היפניים (אנ') השונים, המדוברים ברחבי המדינה.
סח"י

סח"י (ראשי תיבות של "סיירת חסד ייחודית") הוא ארגון חסד, המבצע מתן בסתר. הארגון הוא תוכנית הדגל של עמותת "נכח – נתינה כדרך חיים" ומיועד לנערים ונערות שרוצים לעזור ולתמוך בקהילה. עמותת האם של סח"י "נכח נתינה כדרך חיים" הוקמה בשנת 2007 על ידי אברהם חיון ועודד וייס. במסגרת העמותה פועל הארגוןסח"י. ארגון סח"י עצמו הוקם בשנת 2009. הארגון פועל תחת הסיסמה "הדבר הכי גדול בעולם זה לעשות טוב למישהו" (האדמו"ר מפיאסצנה) והסיסמה המשנית היא: "(לעשות חסד) בכל זמן. בכל מקום. בכל הכח". הרעיון לעמותה החל כאשר חיון ווייס העלו בשיחתם שצריך לעשות פעילות חסד באזור קריית גת. תוך כדי השיחה, עברו באזור חבורת נערים. השניים פנו לחבורה וסיפרו להם שהם מעוניינים לבצע פעילות חסד באזור, אך הם לא מכירים מספיק את הסביבה. בעזרת הנערים אותרו הנזקקים הראשונים והעמותה החלה בפעילותה. בשנת 2016 הוענק לעמותה פרס יושב-ראש הכנסת לאיכות החיים. נכון למאי 2022, בארגון 2,800 מתנדבים ופעילים וכ-500 מתנדבים מזדמנים. בשנת 2020, עקב התפרצות נגיף הקורונה בישראל, עבדה העמותה במתכונת מיוחדת. כמו כן, עקב הצטרפותם של מאות אלפי ישראלים למעגל האבטלה, הוגבר הצורך בעמותה, והיא הוכרה ככוח חיוני, ולכן הוגברו החלוקות וחולקו גם מוצרים לשמירה על הגיינה. בספטמבר 2020 הוענק ליו"ר הוועד המנהל של העמותה, מירית הררי, אות הנשיא להתנדבות מנשיא המדינה דאז ראובן (רובי) ריבלין. במסגרת התכנית, בני נוער בגילאי 12–18 מבצעים התרמת מזון ברשתות השיווק. את המזון אורזים ומחלקים לנזקקים. החלוקה נעשית בסתר על ידי הנחה של החבילה מחוץ לדלת הנזקק. חלק מהמוצרים שסח"י מקבלים לחלוקה מגיע ישירות ממחסני המזון של רשתות השיווק. לסח"י שיתופי פעולה עם עמותות נוספות, דוגמת ארגון לתת. אזור הפעילות הראשון היה קריית גת, אולם בהמשך, החל הארגון לפעול בפריסה ארצית. אתר האינטרנט הרשמי של סח"י הסיפור של סח"י קבלת פרס יו"ר הכנסת 2016 מירית הררי ועמותת סח"י זכו באות הנשיא להתנדבות: "אין סוף לדרכך", באתר ‏מאקו‏, 7 בספטמבר 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סח"י".
קוואסיטוזאורוס

קוואסיטוזאורוס (שם מדעי: Quaesitosaurus; מילולית: "לטאה יוצאת דופן") הוא סוג של דינוזאור זאורופוד מקבוצת הטיטאנוזאוריה בעלת המינים הענקיים. הוא חי במשך הקרטיקון העליון עד הקמפן. יצור זה תואר ב-1983 בידי החוקרים קורזנוב ובניקוב במדבר גובי שבמונגוליה. נמצא ממנו מין יחיד - Quaesitosaurus orientalis. מהיצור נמצאה אך ורק גולגולת חסרה שהייתה דומה לכמה מינים זאורופודים מקבוצת הטיטאנזאורים, אך דמה למבנה של גולגולת דיפלודוקוס במראה הנמוך והמוארך ובעל השיניים הקדמיות. אורכו המשוער היה 23 מטר והוא כנראה אכל צמחייה נמוכה בעזרת לסתותיו דמויות הסוס. ייתכן שגבו כוסה בגבשושיות קשיחות להגנה מטורפים. ייתכן כי הנמגטוזאורוס (Nemegtosaurus) שנמצא לא הרחק וגם ידוע רק מהגולגולת היה קרוב משפחתו. מדיה וקבצים בנושא קוואסיטוזאורוס בוויקישיתוף קוואסיטוזאורוס, באתר GBIF (באנגלית)
שאחריאר אפשאר

שאחריאר סאדיג' אפשאר (באנגלית: Shahriar Sadigh Afshar; בפרסית: شهریار افشار, נולד בשנת 1971) הוא פיזיקאי איראני-אמריקאי וממציא עטור פרסים. הוא ידוע בעיקר בתכנון וביצוע "הניסוי של אפשאר" במכון IRIMS בבוסטון. מאז יולי 2004, אפשאר הוא פרופסור מן החוץ במחלקה לפיזיקה ואסטרונומיה באוניברסיטת רואן (Rowan) בניו ג'רזי וזאת למרות שיש לו תואר ראשון (.B.S) במדעים בלבד. כמו כן יש מספר פטנטים על שמו בתחום ההיי-טק. אפשאר תכנן וביצע ניסוי אופטי אשר לדבריו מדגים סתירה של עקרון ההשלמה (principle of complementarity) במכניקת הקוואנטים. כתוצאה ממחלוקת עזה וטענות כנגד הניסוי, אפשאר התלונן על כך שהוא הותקף על רקע דת ומוצא אתני לאחרונה אפשאר משמש כנשיא, מנכ"ל ו-CTO של סטארטאפ בקיימברידג', מסצ'וסטס בשם Immerz Inc, המפתח מוצר בתחום המדיה. ב -18 בנובמבר 2009, ערב השקתו של מאיץ LHC, הודיע אפשאר על הימור כנגד מציאת בוזון היגס, הידוע גם בשם "החלקיק האלוהי", ובמקום זאת הוא הציע את התאוריה שלו על מקור האינרציה. עם ההכרזה ב-4 ביולי 2012 על ידי מדענים ב-CERN כי הם זיהו את בוזון היגס נראה כי אפשאר הפסיד את ההימור. S. S. Afshar (2004). "Waving Copenhagen Good-bye: Were the founders of Quantum Mechanics wrong?". Harvard seminar announcement. נבדק ב-2013-12-01. Is It a Particle, a Wave Or Both? Science Team Revisits Nature of Light. Newswise, March 12, 2007. Patents, March 19, 2014 30 Smartest People Alive Today. March 19, 2014. Afshar SS; Flores E; McDonald KF; Knoesel E. (2007). "Paradox in wave-particle duality". Foundations of Physics. 37 (2): 295–305. arXiv:quant-ph/0702188. Bibcode:2007FoPh...37..295A. doi:10.1007/s10701-006-9102-8.
אנודונטוזאורוס

אנודונטוזאורוס (שם מדעי: Anodontosaurus; מילולית: "לטאה חסרת שיניים") הוא סוג של דינוזאור ממשפחת האנקילוזאוריים שחי בתקופת קרטיקון עליון, לפני 67–72.8 מיליון שנה. מאובניו של אנקילוזאור זה התגלו בתצורת קניון הורסשו (Horseshoe Canyon Formation) שבאלברטה, קנדה. המין Anodontosaurus lambei התגלה כבר ב-1929 וקיבל את שמו מהחוקר צ'ארלס מורטרם שטרנברג. הוא נחשב למין היחיד בסוג עד שב-2018 חוקרים מצאו מין נוסף - Anodontosaurus inceptus. הדינוזאור היה קרובו של האאופלוצפלוס והיה בינוני בגודלו למשפחה עם זנב מחודד בעל קצה דמוי אלה וראש משוריין בכבדות עד לעיניו שכוסו בגבשושיות דמויות-צלחת. חוקרים מסוימים משערים שהפרטים שנמצאו הם של צעירים. בניגוד לשמו לא ברור אם האנודונטוזאורוס היה אכן חסר שיניים או שאלה נשברו ולא הפכו למאובנים. מדיה וקבצים בנושא אנודונטוזאורוס בוויקישיתוף אנודונטוזאורוס, באתר האנציקלופדיה של החיים (באנגלית) אנודונטוזאורוס, באתר GBIF (באנגלית)
מועצת הממשל העיראקית

מועצת הממשל העיראקית (בערבית: مجلس الحكم العراقي, באנגלית: Iraqi Governing Council) הייתה הממשלה הזמנית של עיראק מיולי 2003 ועד יוני 2004, מיד לאחר כיבוש עיראק על-ידי כוחות הקואליציה המערבית במלחמת עיראק. המועצה מונתה על-ידי הרשות הזמנית של הקואליציה (Coalition Provisional Authority), גוף השלטון שהוקם מטעם כוחות הכיבוש. ב-20 במרץ 2003 פלשו כוחות הקואליציה המערבית בהנהגת ארצות הברית לעיראק. המדינה נכבשה בתוך זמן קצר, ומשטרו של הנשיא סדאם חוסיין הופל. בעקבות זאת הקימו כוחות הקואליציה את הרשות הזמנית של הקואליציה, אשר נטלה לידיה את כל סמכויותיהן של רשויות השלטון במדינה. לראש הרשות מונה הדיפלומט האמריקני פול ברמר, ששימש למעשה כנציב העליון של עיראק. ב-13 ביולי 2003 הקימה הרשות הזמנית של הקואליציה לידה ובכפוף אליה את מועצת הממשל העיראקית. היה זה גוף של פוליטיקאים ומנהיגים דתיים ושבטיים עיראקים, שנועדו לשמש כיועצים וכמנהיגים עד להשבת הריבונות לעיראק. המועצה מנתה בסך הכל 26 חברים, כולל מחליפים. הרכבה כלל 13 מוסלמים שיעים, חמישה מוסלמים סונים, חמישה מוסלמים כורדים, טורקמנית אחת, ואשורי אחד. שלוש מחברות המועצה היו נשים. 11 מחברי המועצה כיהנו ברוטציה כנשיאיה, כל אחד למשך חודש אחד. שניים מחברי המועצה נרצחו במהלך כהונתם בפיגועי טרור. בספטמבר 2003 הכירה הליגה הערבית במועצה, והיא הוזמנה לייצג את עיראק במפגשי הליגה. הגם שהמועצה הייתה כפופה לרשות הזמנית של הקואליציה, נמסרו בידיה כוחות וסמכויות. היא מינתה חברים לקבינט המעבר של עיראק, מינתה נציג לעיראק באו"ם ועסקה בניסוח חוקה זמנית חדשה לעיראק, שנחתמה ב-8 במרץ 2004. חוקה זו הסדירה את פעולת המועצה וממשלת הביניים העיראקית, קבעה את לוח הזמנים לקיום בחירות כלליות, לניסוח חוקה קבועה שתעמוד לאישור האזרחים ולהקמת ממשלה קבועה. הקבינט הראשון שמינתה המועצה, ב-1 בספטמבר 2003, כלל 25 שרים, שלא היו חברים במועצה בעצמם. מחלוקות עקרוניות התגלעו בין סיעות שונות במועצה. תומכי הקו השמרני זכו בהישג חשוב במסגרת פרסום צו מספר 137 של המועצה ב-29 בדצמבר 2003, לאחר דיון של 15 דקות. צו זה ביטל את קוד חוקי המשפחה העיראקי החילוני, שנחשב למתקדם ביותר בעולם הערבי מבחינת זכויות נשים. תחתיו אומצו דיני המשפחה של השריעה האסלאמית. החלטה זו עוררה מחאה רבה מצד נשים בעיראק שחששו ליכולתן לקבל החלטות בנוגע לענייני משפחה. המועצה גם החליטה לקבוע את יום נפילת בגדאד בידי כוחות הקואליציה כיום חג לאומי, הקימה בית דין לשפיטת מנהיגים לשעבר של עיראק ואסרה על פעולת תחנות טלוויזיה שנחשדו בתמיכה במתנגדי המשטר החדש. המועצה בחרה דגל חדש לעיראק, אך עיצובו עורר מחלוקת – בין השאר משום הדמיון בין צבעיו לצבעי דגל ישראל – והעיצוב המוצע נזנח. במהלך פעולת המועצה ונוכח פעולות טרור קשות בעיראק איימו כמה מחברי המועצה לפרוש ממנה, ואחד מהם השעה את חברותו בה. החוקה הזמנית של עיראק קבעה כי ב-30 ביוני תתפזר המועצה ותוחלף על-ידי ממשלת הביניים העיראקית החדשה, שתקבל לידיה בחזרה את הריבונות המלאה על עיראק. ב-1 ביוני 2004 החליטה המועצה לפזר את עצמה לאלתר ולמנות את הנשיא האחרון שלה, ע'אזי אל-יאוור, לנשיא ממשלת הביניים. סמכויות הממשל הועברו לידי הממשלה החדשה ב-28 ביוני, ובמועד זה גם פורקה הרשות הזמנית של הקואליציה. ממשלת הביניים הוחלפה ב-3 במאי 2005 על-ידי ממשלת המעבר של עיראק. בעקבות הבחירות הכלליות בעיראק בדצמבר 2005 הוחלפה ממשלה זו ב-20 במאי 2006 על-ידי הממשלה הקבועה הראשונה של עיראק, בראשותו של נורי אל-מאלכי. מועצת הממשל העיראקית באתר Global Security
האולפן הפתוח

האולפן הפתוח היא תוכנית אקטואליה ישראלית המשודרת בימים ראשון-חמישי בין השעות 14:00–16:00 בערוץ עכשיו 14, בהנחייתם של שי גולדן ויערה זרד. בעבר הייתה התוכנית במתכונת סיכום חדשות היום של ערוץ 14, ושודרה בשעה 22:30. באפריל 2023 ירדה התוכנית, והוחלפה בתוכנית "חדשות הלילה" לסיכום חדשות היום, בהנחייתם לסירוגין של שרה ב"ק ועידו טאובר, החל מאוגוסט 2024 "חדשות הלילה" משודרת בשעה 23:30, בהגשת בועז גולן. התוכנית הושקה ב-29 ביולי 2018 כחלק מלוח שידורים חדש שהושק באותה עת בהגשתו של בועז גולן, וכלל גם תוכניות נוספות ובהן ריקלין&סגל. התוכנית החליפה את התוכניות "לפני כולם" והפטריוטים", ששודרו במשבצת שידור זו עד אותה עת. בכל פאנל בתוכנית משתתפים כמה פובליציסטים ואנשים נוספים המציגים את דעותיהם באשר לאירועי היום השונים. לצופים ניתנה האפשרות לשאול שאלות בדפי הפייסבוק של ערוץ 14 וחדשות 0404, שם גם שודרה התוכנית, וכן באמצעות שליחת הודעות דרך אפליקציית וואטסאפ. ב-13 בנובמבר 2018 פתחה הרשות השנייה בהליך הפרה נגד ערוץ 20 בעקבות ריאיון שקיים בועז גולן עם מצית בית הספר הדו-לשוני בירושלים, יצחק גבאי. עוד לפני שהתעוררה הביקורת העזה, פורסמה באותה התוכנית הבהרה כי התנהלותו ומעשיו של גבאי אינם מקובלים. לאחר מכן פרסם הערוץ גם הודעת הבהרה. בשנת 2022, לפני הבחירות לכנסת העשרים וחמש, מותגה התוכנית בהנחייתם המשותפת של בועז גולן ונוה דרומי. החל מינואר 2023 חזרה התוכנית למתכונתה הקודמת בהגשת יחיד, בהגשתה של שרה ב"ק. התוכנית שודרה בימים ראשון-חמישי בשעה 22:30. באפריל 2023 ירדה התוכנית, והוחלפה בתוכנית "חדשות הלילה" - מגזין סיכום חדשות היום של עכשיו 14, בהנחייתם לסירוגין של שרה ב"ק ועידו טאובר. החל מאוגוסט 2023 משודרת התוכנית בהנחייתו של בועז גולן בין השעות 16:00–14:00, כתוכנית אקטואליה ופאנל פרשנים על נושאי חדשות היום. מאוגוסט 2024 משודרת התוכנית בהנחייתם של יערה זרד ושי גולדן חדשות 14 חדשות היום הזה ריקלין ושות אתר האינטרנט הרשמי של האולפן הפתוח דף התוכנית באתר עכשיו 14 נדב מנוחין‏, "האולפן הפתוח עם בועז גולן": שעתיים מתישות במלחמה בין "הם" ו"אנחנו", באתר וואלה, 3 באוגוסט 2018 שגיא בן נון‏, "מביש ומחליא": עמית סגל ואראל סג"ל נגד ערוץ 20, באתר וואלה, 11 בנובמבר 2018 ערוץ 20, ציוץ בטוויטר, באתר טוויטר, ‏11 בנובמבר 2018 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
סיילס קרסון

סיילס קרסון (באנגלית: Silas Carson; נולד בשנת 1965) הוא שחקן אנגלי, הידוע בעיקר מהופעתו בתפקיד מאסטר הג'דיי קי-אדי-מונדי ובתפקיד ניוט גאנריי בשלושה סרטי הפריקוול של "מלחמת הכוכבים", ובתפקיד האוד בסדרת המדע בדיוני "דוקטור הו". קרסון נולד בשכונת וסטמינסטר שבלונדון, לאב אנגלי ולאם הודית. בסרט "מלחמת הכוכבים - פרק 1: אימת הפנטום" גילם קרסון דמויות נוספות, את לוט דוד, סנטור מפדרציית הסחר, ואת אנטידר ויליאמס, טייס בספינה בה נמצאים קווי-גון ג'ין (ליאם ניסן) ואובי ואן קנובי (יואן מקגרגור). בטלוויזיה הופיע קרסון בפרק בסדרה "הנוכלים" בתפקיד חובב סרטים בוליוודיים, בסדרת הריגול "ספוקס", ובסדרה הקומית "צוות איי טי". הוא דיבב דמויות של חייזרים בפרקים אחדים בסדרה "דוקטור הו". בין השאר דיבב יצורים מגזע האוד, שהיו משועבדים לבני האדם. ב-2007 החל קרסון להופיע בסדרת בית הספר של ה-BBC "דרך ווטרלו" בתפקיד הסחטן סטיוארט הורדלי. קרסון שיחק בתפקיד קטן בסיטקום של ה-BBC "לא ממש סיטקום" (Outnumbered) וגילם דמות בשם ראבי בארוחה חגיגית שערכו סו ופיט. ב-2010 כיכב קרסון בעונה השלישית של הסדרה הקומית "How Not to Live Your Life" של ערוץ BBC3 לצדם של דן קלארק ודייוויד ארמנד. סיילס קרסון, במסד הנתונים הקולנועיים IMDb (באנגלית) "Silas Carson Profile". Gordon and French. נבדק ב-13 באפריל 2011. {{cite web}}: (עזרה) Executive Producer: Sean O'Connor; Director: John Howlett; Writer: Liz Lake (7 November 2016). "Episode dated 07/11/2016". EastEnders. BBC. BBC One. http://www.bbc.co.uk/programmes/b082qynb.
אגלנציה

אגלנציה (באנגלית: Aglandjia, ביוונית: Αγλαντζιά, בטורקית: Eğlence) היא עיירה במחוז ניקוסיה שבמרכז קפריסין ונמצאת בסמוך לאזור החיץ. שטח העיירה הוא 31 קמ"ר שמתוכם 14 קמ"ר אדמות חקלאיות שנכבשו על ידי הצבא הטורקי בפלישת טורקיה לקפריסין, בשנת 1974. באגלנציה מתגוררים (נכון לשנת 2011) למעלה מ-20,783 תושבים והיא נמצאת במרחק של כ-49 ק"מ מהעיר לרנקה, כ-84 ק"מ מהעיר לימסול וכ-87 ק"מ מהעיירה איה נאפה. שמה של העיירה הוא נגזרת מהמילה הטורקית Eğlence שפירושה היא בידור. הרשות המקומית של אגלנציה נוסדה לאחר משאל עם בחודש מאי 1986. העיירה מחולקת ל-16 רבעים שמטרתן הייחודית היא פיתוחה של העיירה. נכון לשנת 2018, ראש העיר המכהן הוא קוסטאס קורטאס (Costas Kortas). לעירייה מחלקות שונות הספקות שירותים לתושבי העיירה כגון: שירותי תברואה וניקיון. שירותי תרבות ובילוי. שירותי גינון ונוי. שירותים פיננסים. שירותים טכניים ועוד. לאגלנציה שלוש ערים תאומות: יוון קלמטה, יוון יוון זוגרפו, יוון רוסיה אזוב, רוסיה מדיה וקבצים בנושא אגלנציה בוויקישיתוף אתר האינטרנט הרשמי של אגלנציה (ביוונית) אגלנציה, ברשת החברתית פייסבוק
Elephant

Elephant (בעברית: פיל) הוא שיר של להקת הרוק הפסיכדלי האוסטרלית טיים אימפלה, ששוחרר מתוך אלבום האולפן השני שלהם, Lonerism, ב-26 ביולי 2012. עטיפת הסינגל נוצרה על ידי לייף פודחסקי, אשר יצר גם את העטיפה ל-Lonerism ולקודמו, Innerspeaker. השיר עורר ביקורות מעורבות. קווין פארקר, סולן הלהקה, מסביר: "Elephant" הוא למעשה אחד השירים הוותיקים ביותר שלנו, והא פשוט היה בהמתנה כל הזמן. אני לא בטוח למה אף פעם לא הקלטנו את זה. ניגנו את זה באחת מבדיקות הסאונד לילה אחד וכולם בלהקה היו כאילו 'אנחנו פשוט חייבים לשים את זה באלבום', וכך עשינו. "Elephant" מציג את הצד הבלוזי יותר של טיים אימפלה, שנשמע בעיקר במיני-אלבום שלהם, ש-Elephant" נכתב בערך בזמנו. "Elephant" הופיע מספר פעמים בטלוויזיה ובקולנוע, כולל: תשדיר פרסומת עבור Blackberry Z10; העונה השנייה של "בנות"; בסרט "הרשות החמישית"; העונה החמישית של "יומני הערפד" ובעונה הראשונה של הספין-אוף שלה, "המקוריים"; העונה הרביעית של "פרשות סמויות"; העונה השלישית של "בייטס מוטל"; בסרט "הפמליה"; מידע על היצירה "Elephant" באתר מיוזיק בריינז מידע על הסינגל "Elephant" באתר מיוזיק בריינז Dennis, Alicia (13 באוגוסט 2013). "Songs of Summer 2013: Alternative and Rock Hits". Zimbio. נבדק ב-24 באוקטובר 2019. {{cite web}}: (עזרה) Patch, Nick (3 במרץ 2013). "Road a lonely place for Kevin Parker and Aussie breakouts Tame Impala". Times Colonist. נבדק ב-24 באוקטובר 2019. {{cite news}}: (עזרה) "Todd Rundgren Remixes Tame Impala". PlayGround. 29 באוגוסט 2012. אורכב מ-המקור ב-1 בספטמבר 2012. {{cite web}}: (עזרה) LEVY, JOE (17 ביולי 2015). "Currents". Rolling Stone. ...of Tame Impala's 2012 alt-rock hit "Elephant" returns for a few seconds {{cite web}}: (עזרה) Cohen, Ian (25 ביולי 2012). ""Elephant" by Tame Impala Review". Pitchfork. נבדק ב-21 באפריל 2019. {{cite web}}: (עזרה) Reese, Nathan (2012-07-26). "This Is Our Jam, Tame Impala, "Elephant"". Refinery29. נבדק ב-9 ביולי 2016. {{cite web}}: (עזרה)
עמק טיילור (אנטארקטיקה)

עמק טיילור (באנגלית: Taylor Valley) הוא העמק הדרומי ביותר מבין שלושת העמקים של העמקים היבשים מקמרדו בהרים הטראנס-אנטארקטיים בארץ ויקטוריה שבאנטארקטיקה. העמק משתרע בין קרחון טיילור ממערב ועד מצר מקמרדו שבניו הרבור ממזרח. אורכו של העמק 29 קילומטרים. העמק נוצר על ידי נסיגתו של קרחון טיילור (ומכאן שמו של העמק). בעמק מצויים מספר אגמים: אגם בוני, אגם פרייקסל, אגם הואייר, אגם צ'אד, אגם פופלוול, אגם מאמי, ואגם פאררה. ממזרח לעמק מצוי עמק פירס, ומצפון לעמק טיילור מצוי עמק רייט (מפריד ביניהם רכס אסגארד). גבעות קוקרי מפרידות בין עמק טיילור לבין קרחון פראר שמדרום לו. עמק טיילור התגלה על ידי משלחת דיסקברי (אשר חקרה את אנטארקטיקה בין השנים 1901- 1904). לאחר מכן נחקר העמק על ידי משלחת נמרוד (בשנים 1907–1909). שמו של העמק ניתן לו על ידי הוועדה המייעצת לשמות אנטארקטיים בשנת 1997. העמק נקרא על שם הקרחון שנסיגתו יצרה את העמק. הקרחון נקרא על שם הגאולוג האוסטרלי תומאס גריפית' טיילור. עמק ויקטוריה עמק רייט • W. BERRY LYONS, Kathleen A. WELCH, Anne E. CAREY, Peter T. DORAN, Diana H. WALL, Ross A. VIRGINIA, Andrew G. FOUNTAIN, Bea M. CSATHO, Catherine M. TREMPER, Groundwater seeps in Taylor Valley Antarctica: n example of a subsurface melt event, Annals of Glaciology, 40, 200-206. doi:10.3189/172756405781813609 • Manzoni, M., Nanni, T., Paleomagnetism of ordovician lamprophyres from Taylor Valley, Victoria Land, Antarctica, PAGEOPH 115, 961–977 (1977). https://doi.org/10.1007/BF00881219 מדיה וקבצים בנושא עמק טיילור בוויקישיתוף עמק טיילור באתר הסקר הגאולוגי של ארצות הברית עמק טיילור באתר הגאזט האנטארקטי SCAR של ממשלת אוסטרליה תצלומי עמק טיילור ותיאור העמק מידע למבקרים בעמק - והאזור המותר לביקור באתר אמנה האנטארקטית תצלום לוויין של אזור עמק טיילור מפה מפורטת של עמק טיילור טיסה מעל עמק טיילור, סרטון באתר יוטיוב מידע גאוגרפי והיסטורי
מייק דאנליבי (פוליטיקאי)

מייק ג'יימס דאנליבי (באנגלית: Mike J. Dunleavy; נולד ב-5 במאי 1961) הוא פוליטיקאי אמריקאי המכהן כמושל מדינת אלסקה החל מ-3 בדצמבר 2018. מטעם המפלגה הרפובליקנית, הוא היה חבר בסנאט של אלסקה בשנים 2013–2018, כנציגה של מחוז E. דאנליבי נולד בסקרנטון שבפנסילבניה. הוא מוסמך בחינוך מאוניברסיטת אלסקה בפיירבנקס. באוגוסט 2012, בבחירות המקדימות שנערכו במפלגה הרפובליקנית, החליט דאנליבי להתמודד מול הסנאטורית המכהנת לינדה מנארד. הוא זכה בבחירות אלו עם כ-2,802 קולות, שהם 57.42% מקולות הבוחרים. ב-6 בנובמבר 2012, יום הבחירות הכלליות, התמודד לסנאט של אלסקה ללא התנגדות וזכה ל-11,724 קולות (94.24%). ב-2017 הודיע דאנליבי כי בכוונתו להתמודד למושלות אלסקה בבחירות בארצות הברית ב-2018, אם כי נטש את המרוץ בספטמבר אותה השנה בעקבות בעיות לב. בדצמבר 2017, הכריז דאנליבי על חזרתו למרוץ. הוא התפטר ממושבו בסנאט של אלסקה ב-15 בינואר 2018, במטרה להתמקד בבחירות למושלות. הוא התמודד מטעם המפלגה הרפובליקנית מול המושל העצמאי והמכהן בעת הבחירות, ביל ווקר, ונציגה לשעבר של אלסקה בסנאט של ארצות הברית, מארק בגיץ'. מייק זכה בבחירות גוברנאטוריות עם קווין מאייר המכהן כסגן המושל. באוקטובר 2018 הודיע ווקר כי הוא משהה את מסע הבחירות לאחר שהעיר הערות בלתי-הולמות כלפי אישה. בבחירות הכלליות הביס דאנליבי את בגיץ' ונבחר למושל אלסקה. הוא נכנס לתפקידו ב-3 בדצמבר 2018. מדיה וקבצים בנושא מייק דאנליבי בוויקישיתוף אתר האינטרנט הרשמי של מייק דאנליבי מייק דאנליבי, ברשת החברתית פייסבוק מייק דאנליבי, ברשת החברתית אקס (טוויטר) מייק דאנליבי, ברשת החברתית אינסטגרם מייק דאנליבי, סרטונים בערוץ היוטיוב State of Alaska 2012 General Election November 6, 2012 Official Results, מחלקת הבחירות של אלסקה, 2012 (באנגלית)
עמק טיילור

האם התכוונתם ל... עמק טיילור (אנטארקטיקה) – העמק הדרומי ביותר מבין שלושת העמקים של העמקים היבשים מקמרדו בהרים הטראנס-אנטארקטיים בארץ ויקטוריה שבאנטארקטיקה. עמק טיילור (ניו יורק) – עמק במחוז קורטלנד במדינת ניו יורק שבארצות הברית עמק טיילור (נבדה) – עמק במחוז דאגלאס במדינת נבדה שבארצות הברית עמק טיילור (קליפורניה) – עמק במחוז מונו במדינת קליפורניה שבארצות הברית
קרחון רידי

קרחון רידי (באנגלית: Reedy Glacier) הוא קרחון גדול ממדים בגבולו של מדף הקרח רוס שבאנטארקטיקה. אורכו של הקרחון למעלה מ-160 קילומטרים ורוחבו נע בין 10 ל-19 קילומטרים. הקרחון זורם מרמת הקוטב לעבר מדף הקרח רוס, בין מישור מישיגן ורכס ויסקונסין. הקרחון מהווה את הגבול בין הרי המלכה מוד ממערב, והרי הורליק ממזרח. גובהו של הקרחון 967 מטרים מעל פני הים. הקרחון מופה לראשונה על ידי הסקר הגאולוגי של ארצות הברית, באמצעות סקרים על הקרקע ותצלומי אוויר שבוצעו על ידי צי ארצות הברית בין השנים 1960-1964. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם אדמירל הימיה (Rear Admiral) ג'יימס ר. רידי (James R. Reedy) שהיה מפקד כוחות הצי התומכים במחקר האמריקאי באנטארקטיקה בין נובמבר 1962 ואפריל 1965. • John H. MERCER, ANTARCTIC ICE AND SANGAMON SEA LEVEL, PP 218 - 219 • M.J. Hambrey, P.F. Barker, P.J. Barrett, V. Bowman, B. Davies, J.L. Smellie, M. Tranter, editors Antarctic Palaeoenvironments and Earth-Surface Processes, PP 169 - 170 • M. J. Hambrey, W. B. Harland, editors Earth's Pre-Pleistocene Glacial Record, PP 205 - 206 • Edmund Stump, The Ross Orogen of the Transantarctic Mountains, P 211 • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 173 קרחון רידי באתר הסקר הגאולוגי של ארצות הברית קרחון רידי באתר המידע של התוכנית האנטארקטית של ארצות הברית קרחון רידי באתר הגאזט האנטארקטי של ממשלת אוסטרליה מידע גאוגרפי והיסטורי מידע גאוגרפי
משבצת (תוכנה)

תוכנת משבצת (נקראת גם דביר) היא תוכנה המיועדת לעימוד ספרי קודש. התוכנה פותחה על ידי משה דביר, והייתה פופולרית עבור ספרי קודש, עד סוף המאה העשרים, אז הופסק הפיתוח שלה, וספרים חדשים התחילו לעמד בתוכנת תג. עד היום התוכנה בשימוש תדיר עבור ספרים מרובי פירושים כתלמוד בבלי ושולחן ערוך. בדומה לתוכנה תג, גם במשבצת עיצוב הטקסט מתבצע בעיקר על ידי תגיות (קודים) •01 •02. אך גם על ידי פקודות ישירות בטקסט, לדוגמה עבור גודל אות ∟10 ∟11, עבור צפיפות בין מילים ▲רמ-060 ▲רמ-050, עבור הצרת גופן ▲גמ-99, עבור רוחב (עובי) השורה ▲גפ10.50. בשונה מתוכנת תג בה פיענוח התגיות (קודים) מתבצע בקובץ נפרד, במשבצת בראש כל קובץ מוגדרים כל התגיות כך ♣01 ♣02. וגם באמצע הקובץ ניתן לשנות את ההגדרה מחדש. העבודה במשבצת מתבצעת בחלון DOS ללא שום עיצוב, כשהעיצוב מוצג בתוכנה נלווה, DPP, שדרכה גם ניתן להדפיס את הקבצים. הקבצים נשמרים כטקסט הניתן לפתיחה בכל עורך, אך יש הרבה תווי הגדרות שלא יופיעו רק בפתיחה בתוכנה עצמה. כל קובץ יכול להגיע למשקל של 65,000 בתים בלבד, שזה בדיוק 65,000 תווים בקובץ. ניתן להמיר קבצים ממשבצת לוורד ולהפך בתוכנה שנקראת w2m. ניתן להוריד את w2m בפורום אוצר החכמה כאן
פרסי הבידור של ניגריה 2016

טקס פרסי הבידור של ניגריה 2016 התקיים ב-4 בספטמבר 2016 במרכז לאמנויות הבמה BMCC טרייבקה בניו יורק, ארצות הברית. מנחי האירוע היו ריצ'רד מולה דמיג'ו ואבה באסי. הפרסים סווגו לשלוש קטגוריות כלליות: מוזיקה, קולנוע וטלוויזיה, ואחרים. ברשימת המועמדים בכל הקטגוריות, הזוכים מסומנים בהדגשה. "Nominations are Here! Find out who Made the 2016 Nigerian Entertainment Awards Nominees List". BellaNaija. 16 ביוני 2016. {{cite news}}: (עזרה) Adedayo Showemimo (17 ביוני 2016). "FULL nominee list for 2016 Nigerian Entertainment Awards (NEA)". Nigerian Entertainment Today. אורכב מ-המקור ב-2017-01-02. {{cite news}}: (עזרה)